| Druk | | E-PosOud-Das presteer in netbal
Lefébre Rademan het in 2014 by Hoërskool Langenhoven matrikuleer. Sy het vanaf 23 – 29 Augustus 2015 aan die Spar Nasionale Netbalkampioenskappe te Margate deelgeneem.
Elke provinsie het vier spanne gehad wat deelgneem het, naamlik Senior A en -B en O/21A en -B. Lefebré was in die Vrystaat Senior A-span. Aan die einde van die kampioenskappe was Lefebré in die top SA-groep van 30 gekies. Dit is 'n besonderse prestasie om in hierdie groep te wees en raakgesien te word, want sy was verlede jaar nog in matriek. Dit beteken verder dat Lefébre 'n kans staan om eendag vir die Protea-span te speel. Ons vertrou dat dit sommer binnekort sal wees! Langenhoven is uiteraard baie trots op hierdie oud-Das!!| Druk | | E-PosDasse verower trofee vir vierde jaar in 'n ry
Lees verder...| Druk | | E-PosXander verteenwoordig SA
Xander Faddel, 'n graad 11-leerder, het Suid-Afrika vanaf 23 – 27 Augustus 2015 by die Zone 6 Internasionale Veerpyltjie-kampioenskappe te Namibië verteenwoordig.
Hy het in die afdeling O/16 – O/18 Junior Kampioenskap deelgeneem. Hierdie puik sportman het reeds sy Springbokkleure verwerf en het by die kampioenskappe nogmaals puik presteer deur drie goue medaljes, 'n silwer- en 'n bronsmedalje te verwerf.| Druk | | E-PosDassies presteer in skyfskiet
Die Dasse se skyfskietspan het op Saterdag, 29 Augustus 2015 aan SAARA se Wes-Kaap luggeweer-kampioenskappe te Bellville deelgeneem. Die uitslae wat melding verdien is: Corina Wepener het 'n silwermedalje in 10-meter olimpies verwerf en Johan van der Vyfer het vir 3-posisie en 10-meter twee bronsmedaljes verwerf. Op die foto verskyn Corina Wepener en Johan van der Vyfer met hulle medaljes.| Druk | | E-PosDasse-netbal is tops
Hoërskool Langenhoven het as gasheer vir Wes-Kaap se jaarlikse Interstreek-toernooi, wat vanaf 7 – 8 Augustus 2015 plaasgevind het, opgetree.
Dit was 'n uiters suksesvolle toernooi en vele mense van buite het die skool geloof vir die puik geriewe. Langenhoven het 'n totaal van twintig SWD-spelers op die toernooi gehad en die volgende prestasies kan gemeld word: die O/16 Kusspan van SWD het 'n bronsmedalje verwerf en vier Dassies was in hierdie span: Chantell Sambo, Bruneele Onrust, Sharika Geldenhuys en Lize-Mari Marais. Bruneele Onrust was kaptein van hierdie span.
Nog Dassies waarvan melding gemaak kan word is Jamie Alman (kaptein van die O/15 Karoo SWD-span), Marlé van Wyk (kaptein van die O/14 Karoo SWD-span) en Jenna-lee Lawson was onderkaptein.
Op die foto verskyn van links die Dassies wat die bronsmedalje verwerf het: Sharika Geldenhuys, Bruneele Onrust, Lize-Mari Marais en Chantell Sambo.Verdere Artikels...
Langenhoven teen Robertson
Bladsy 9 van 13BeginVorige45678910111213VolgendeEinde